09/07/2019 | Administración LocalMunicipal
Oleiros
Secretaría Xeral
Anuncio de corrección de delegación de competencias de concelleiros

A N U N C I O Pola Alcaldía do Concello de Oleiros ditouse Decreto 2019002674, do 26 de xuño, que se transcribe e se publica en virtude do estabrecido nos artigos 9 da Lei 40/2015, do 1 de outubro, do Réxime Xurídico do Sector Público e 43, 44 e 114 e seguintes do Real Decreto 2586/1986, do 28 de novembro: “Por Decreto da Alcaldía n.º 2.619/19, do 20 de xuño, delegouse de xeito xenérico a prol das Tenencias da Alcaldía e de xeito específico ós concelleiros e concelleiras as competencias en diferentes áreas e servizos, constando entre elas a delegación a prol do 6.º Tte. de alcalde, D. Pablo Cibeira Taboada, para o servizo de comunicación e novas tecnoloxías e na 7.ª Tte. de alcalde, D.ª Adriana Paula Jaeger Chafino, para a Área de Servizos Sociais. En canto á delegación xenérica a prol do 6.º Tte. de alcalde, D. Pablo Cibeira Taboada, observouse un erro no apartado n) respecto á solicitude de subvencións, dado que aparece que se delega esta solicitude relativa ó servizo de obras públicas, cando esa non é o Área delegada. Por iso, debe corrixirse este aspecto, de xeito que o nomeado apartado quedaría redactado do xeito seguinte: n) Solicitude de subvencións relativas aos servizos delegados, agás que estean expresamente delegadas a outro concelleiro. En canto á delegación xenérica a prol da 7.º Tte. de alcalde, D.ª Adriana Paula Jaeger Chafino, observouse un erro dado que se lle delega de xeito xenérico a Área de Servizos Sociais á que hai que engadirlle a de Igualdade. Tendo en conta o salientado, no uso das facultades que teño atribuídas por lei, R E S O L V O: Primeiro. –Corrixir en base de conformidade ó sinalado o Decreto da Alcaldía n.º 2.619/19, do 20 de xuño, en canto ás delegacións xenéricas realizadas a prol do 6.º Tte. de alcalde, D. Pablo Cibeira Taboada e da 7.ª Tte. de alcalde, D.ª Adriana Paula Jaeger Chafino, do xeito seguinte: Delegación no 6.ª Tte. de alcalde, D. Pablo Cibeira Taboada, en canto ó apartado da delegación realizada para petición de subvencións, que quedaría redactado: n) Solicitude de subvencións relativas aos servizos delegados, agás que estean expresamente delegadas a outro concelleiro. Delegación na 7.ª Tte. de alcalde, D.ª Adriana Paula Jaeger Chafino, ampliando a delegación xenérica realizada en materia de Igualdade, polo que a súa Área denominarase ‘Servizos Sociais e Igualdade’. Segundo. –Notifíquese o presente Decreto ós interesados, dando conta do presente Decreto no vindeiro pleno que teña lugar, publicándoo tamén na web corporativa e no Boletín Oficial da Provincia (BOP). Terceiro. –Contra este acordo, por ser un acto que pon fin á vía administrativa, poderá interpoñer o recurso potestativo de reposición ante o mesmo órgano administrativo que a dita no prazo DUN MES, que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas (LPACAP). Tamén poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES, que comezarán a contar desde o día seguinte ao da recepción da notificación, de conformidade co disposto na Lei 29/98, do 13 de xullo, da xurisdición contencioso-administrativa. Todo isto sen perxuízo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015, do 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” Oleiros, 3 de xullo do 2019. O ALCALDE, Ángel García Seoane